तिहारमा रमाइलो गर्ने नाममा एक व्यक्तिले ३ वर्षकी बालिकाको मुखमा राखेर पटाका पड्काउँदा बालिका गम्भीर घाइते भएकी छिन् । बालिकालाई निकै गम्भीर हालतमा अस्पताल भर्ना गरिएको छ । उत्तर प्रदेशको मेरठमा ती व्यक्तिले बालकाको मुखमा राखेर सुतली बम पड्काएको भारतीय संचारमाध्यमले जनाएका छन् ।
बालिकाको मुखमा ५० टाँका लगाइएको बताइएको छ । बालिकाको मुखमा पटाका पड्काइदिने गाउँकै एक युवक भएको बताइएको छ । आरोपी ती युवक फरार छन् । प्रहरीले ती युवकको खोजी भइरहेको जनाएको छ । प्रहरीका अनुसार घटना गाउँको दौराला रोगको हो । बालिकाका पिता शशि कुमारले उजुरीमा जनाएअनुसार मंगलबार उनकी छोरीलाई गाउँकै हरपाल नामका युवकले केही खुवाउन भन्दै लिएर गएका थिए । त्यसपछि उनले बालिकालाई खानेकुरा भन्दै मुखमा सुतली बम राखेर त्यसमा आगो लगाइदिएका थिए ।
सूचना विभाग दर्ता प्रमाणपत्र न‌ं. २४०/०७३-७४ सम्पादक/प्रकाशक: दिपा पौड्याल डिसी नेपाल डटकम एक दशकदेखि निरन्तर संचालनमा रहेको नेपाली भाषाको समाचार अनलाइन हो। हामी समाचार, सूचना, विचार, मनोरञ्जन र पाठकको रूचिका विविध सामग्री समेट्छौं। © 2018 www.dcnepal.com